Predlog SKLEP SVETA o podpisu, v imenu Evropske unije in njenih držav članic, ter začasni uporabi Pristopnega protokola k Okvirnemu sporazumu o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani zaradi upoštevanja pristopa Republike Hrvaške k Evropski uniji /* COM/2014/0480 final - 2014/0219 (NLE) */





OBRAZLOŽITVENI MEMORANDUM Priloženi predlog je pravni akt, potreben za podpis Pristopnega protokola k Okvirnemu sporazumu o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol). V skladu z Aktom o pristopu se Hrvaška zavezuje k pristopu k mednarodnim sporazumom, ki so jih podpisale ali sklenile Evropska unija in njene države članice na podlagi protokola k navedenim sporazumom. Okvirni sporazum o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (v nadaljnjem besedilu: Sporazum) je bil podpisan 9. novembra 2009 v Džakarti in je začel veljati 1. maja 2014. S Sklepom Sveta z dne 14. septembra 2012[1] je bila Komisija pooblaščena za začetek pogajanj z zadevnimi tretjimi državami, da se sklenejo ustrezni protokoli. Pogajanja z Indonezijo so bila zaključena uspešno. Predlagani Protokol vključuje Republiko Hrvaško kot pogodbenico Sporazuma. Besedili Sporazuma in Sklepne listine v hrvaškem jeziku sta priloga k Protokolu in bosta postali verodostojni pod enakimi pogoji kot druge jezikovne različice Sporazuma. Protokol se začasno uporablja od dne njegovega podpisa. Komisija meni, da je izid pogajanj zadovoljiv in prosi Svet, da v imenu Evropske unije in njenih držav članic odobri podpis Protokola in njegovo začasno uporabo. 2014/0219 (NLE) Predlog SKLEP SVETA o podpisu, v imenu Evropske unije in njenih držav članic, ter začasni uporabi Pristopnega protokola k Okvirnemu sporazumu o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani zaradi upoštevanja pristopa Republike Hrvaške k Evropski uniji SVET EVROPSKE UNIJE JE – ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(5) Pogodbe, ob upoštevanju Akta o pristopu Republike Hrvaške in zlasti člena 6(2) Akta, ob upoštevanju predloga Evropske komisije, ob upoštevanju naslednjega: (1) Pod pogoji iz člena 6(2) Akta o pristopu Republike Hrvaške se pristop Republike Hrvaške k Okvirnemu sporazumu o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani[2] (v nadaljnjem besedilu: Sporazum) sklene s protokolom k Sporazumu. V skladu s členom 6(2) Akta o pristopu se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevnimi tretjimi državami. (2) Svet je 14. septembra 2012 pooblastil Komisijo, da začne pogajanja z zadevnimi tretjimi državami[3]. Pogajanja z Republiko Indonezijo so se zaključila uspešno s parafiranjem Protokola. (3) Člen 4(3) Protokola določa njegovo začasno uporabo od datuma podpisa Protokola. (4) Protokol bi bilo treba podpisati, s pridržkom njegove poznejše sklenitve, in ga začasno uporabljati – SPREJEL NASLEDNJI SKLEP: Člen 1 Podpis, v imenu Evropske unije in njenih držav članic, Pristopnega protokola k Okvirnemu sporazumu o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani zaradi upoštevanja pristopa Republike Hrvaške k Evropski uniji, se odobri s pridržkom sklenitve Protokola. Besedilo Protokola je priloženo k temu sklepu. Člen 2 Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic. Člen 3 Protokol se začasno uporablja od datuma njegovega podpisa do zaključka postopkov, potrebnih za njegovo sklenitev. Člen 4 Ta sklep začne veljati na dan sprejetja. V Bruslju, Za Svet Predsednik [1] Sklep Sveta o pooblastitvi za začetek pogajanj za prilagoditev sporazumov, podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Evropski uniji (dokument Sveta št. 13351/12 LIMITED) [2] UL L 125, 26.4.2014, str. 17. [3] Sklep Sveta o pooblastitvi za začetek pogajanj za prilagoditev sporazumov, podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Evropski uniji (dokument Sveta št. 13351/12 LIMITED) PRILOGA k Predlogu SKLEPA SVETA o podpisu, v imenu Evropske unije in njenih držav članic, in začasni uporabi pristopnega Protokola k Okvirnemu sporazumu o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani zaradi upoštevanja pristopa Republike Hrvaške k Evropski uniji PRISTOPNI PROTOKOL K OKVIRNEMU SPORAZUMU O OBSEŽNEM PARTNERSTVU IN SODELOVANJU med Evropsko unijo in njenimi državami članicami na eni strani ter Republiko Indonezijo na drugi strani zaradi upoštevanja pristopa Republike Hrvaške k Evropski uniji KRALJEVINA BELGIJA, REPUBLIKA BOLGARIJA, ČEŠKA REPUBLIKA, KRALJEVINA DANSKA, ZVEZNA REPUBLIKA NEMČIJA, REPUBLIKA ESTONIJA, IRSKA, HELENSKA REPUBLIKA, KRALJEVINA ŠPANIJA, FRANCOSKA REPUBLIKA, REPUBLIKA HRVAŠKA, ITALIJANSKA REPUBLIKA, REPUBLIKA CIPER, REPUBLIKA LATVIJA, REPUBLIKA LITVA, VELIKO VOJVODSTVO LUKSEMBURG, MADŽARSKA, REPUBLIKA MALTA, KRALJEVINA NIZOZEMSKA, REPUBLIKA AVSTRIJA, REPUBLIKA POLJSKA, PORTUGALSKA REPUBLIKA, ROMUNIJA, REPUBLIKA SLOVENIJA, SLOVAŠKA REPUBLIKA, REPUBLIKA FINSKA, KRALJEVINA ŠVEDSKA, ZDRUŽENO KRALJESTVO VELIKE BRITANIJE IN SEVERNE IRSKE, pogodbenice Pogodbe o Evropski uniji in Pogodbe o delovanju Evropske unije (v nadaljnjem besedilu: države članice), ki jih zastopa Svet Evropske unije, in EVROPSKA UNIJA (v nadaljnjem besedilu: Evropska unija), na eni strani ter REPUBLIKA INDONEZIJA, (v nadaljnjem besedilu: Indonezija) na drugi strani (v nadaljnjem besedilu: pogodbenice) za namene tega protokola so se – OB UPOŠTEVANJU pristopa Republike Hrvaške k Evropski uniji dne 1. julija 2013 in Pogodbe o pristopu Republike Hrvaške k Evropski uniji (v nadaljnjem besedilu: Pogodba o pristopu), ki je bila podpisana 9. decembra 2011 v Bruslju in je začela veljati 1. julija 2013, OB UPOŠTEVANJU Okvirnega sporazuma o obsežnem partnerstvu in sodelovanju med Evropsko unijo in njenimi državami članicami na eni strani ter Republiko Indonezijo na drugi strani (v nadaljnjem besedilu: Sporazum), ki je bil podpisan 9. novembra 2009 v Džakarti, OB UPOŠTEVANJU, da se Hrvaška zavezuje, da bo pristopila k sporazumom, ki so jih Evropska unija in njene države članice sklenile ali podpisale z eno ali več tretjimi državami ali z mednarodno organizacijo, kakor zahteva člen 6(2) Akta o pristopu, ki določa pogoje za pristop Republike Hrvaške in prilagoditev Pogodbe o Evropski uniji, Pogodbe o delovanju Evropske unije in Pogodbe o ustanovitvi Evropske skupnosti za atomsko energijo – DOGOVORILI O NASLEDNJEM: Člen 1 Republika Hrvaška kot pogodbenica pristopi k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani ter Republiko Indonezijo na drugi strani, ki je bil podpisan 9. novembra 2009 v Džakarti. Člen 2 Besedili Sporazuma in sklepne listine v hrvaškem jeziku, priloženi Protokolu postaneta verodostojni pod istimi pogoji kot jezikovne različice Sporazuma v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in indonezijskem jeziku. Člen 3 Ta protokol je sestavni del Sporazuma. Člen 4 (1) Ta protokol v skladu s svojimi postopki odobrijo Evropska unija, Svet Evropske unije v imenu držav članic in Indonezija. Pogodbenice se medsebojno uradno obvestijo o zaključku postopkov, ki so potrebni za ta namen. (2) Ta protokol začne veljati prvi dan prvega meseca, ki sledi datumu zadnjega uradnega obvestila o odobritvi. (3) Ta sporazum se začasno uporablja od dneva podpisa, dokler ne začne veljati. Člen 5 Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in indonezijskem jeziku, pri čemer so besedila v vseh teh jezikih enako verodostojna. V POTRDITEV TEGA so spodaj podpisani pooblaščenci, ki so v ta namen ustrezno pooblaščeni, podpisali ta protokol. V ... , dne ... leta ... ZA EVROPSKO UNIJO IN NJENE DRŽAVE ČLANICE ZA REPUBLIKO INDONEZIJO